Diari Oficial de la Generalitat Valenciana


Sumari del DOGV 6738, del 21-03-2012 (2012/2217)

Notificació de la sentència dictada en el procediment de modificació de mesures número 546/2011.
------------------------------------------------------------------------------------------------

### Dades del document

Número de DOGV
:   6738

Data del DOGV
:   21-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2217


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures número 546/2011. [2012/2217]  
Modificació de mesures supòsit contenciós 000546/2011 D  
Demandant: Manuel Andreu Murcia.   
Procurador: Manuel Lara Medina.   
Demandada: Josefa Campello Aldeguer.  
Procurador/a: -  
Edicte de la secretària judicial, Loreto Medina Aranda, del Jutjat de Primera Instància número 6 d'Elx.   
En aquest procediment de modificació de mesures supòsit contenciós 000546/2011 D, seguit a instàncies de Manuel Andreu Murcia contra Josefa Campello Aldeguer, s'ha dictat la sentència número 12/12, de data 16 de gener de 2012, que té la dispositiva que, literalment, és com segueix:   
«Estimar parcialment la demanda presentada pel procurador Manuel Lara Medina, en nom i representació de Manuel Andreu Murcia, contra Josefa Campello Aldeguer, cosa per la qual:   
1. Es modifiquen les mesures definitives aprovades per la sentència de 13 de setembre de 2005, dictada en les actuacions de divorci de mutu acord número 469/2005, en el sentit següent:   
1.1. S'atorga a Manuel Andreu Murcia el règim de convivència amb la seua filla menor.   
1.2. El règim de relacions del progenitor no convivent, Josefa Campello Aldeguer, amb la seua filla menor consistirà en el que lliurement acorde amb la seua filla.   
1.3. Josefa Campello Aldeguer haurà de pagar, amb caràcter mensual (dotze mensualitats anuals), en concepte de despeses ordinàries d'atenció a la seua filla, la quantitat de 180 euros, que haurà d'ingressar en el compte que designe el pare, de bestreta i dins dels cinc primers dies de cada mes.   
L'import anterior s'haurà d'actualitzar anualment de conformitat amb les variacions que experimente l'IPC que publica l'Institut Nacional d'Estadística o organisme que el substituïsca a l'esdevenidor, i aquesta actualització es produirà de manera automàtica, sense necessitat de requeriment previ, i es considerarà, com a data inicial per a la actualització, el mes i l'any en què es fixa, i com a data final, el mateix mes de l'any en què s'actualitze, i permetrà tal càlcul l'opció "voleu actualitzar una renda?". de la pàgina web de l'Institut Nacional d'Estadística.   
L'impagament de la contribució a les despeses d'atenció podrà constituir un delicte de abandó de família, previst en l'article 227 del Codi Penal i castigat amb pena de presó o multa.   
Ambdós progenitors han de pagar la meitat de les despeses extraordinàries de la seua filla. És pressupòsit previ perquè un progenitor reclame a l'altre que, prèviament a realitzar-lo, llevat en supòsits d'urgència, li haja demanat el consentiment, en qualsevol manera que permeta acreditar-ho documentalment i l'haja informat del cost que implica. La falta d'oposició expressa, dins del termini de cinc dies, o l'obstaculització acreditada a la recepció de la comunicació serà equivalent a un consentiment tàcit.   
2. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà d'interposar, si és el cas, davant d'aquest mateix Jutjat dins del termini dels 20 dies següents des que es notifique (art. 455 i 458 LEC).   
Per a l'admissió del recurs caldrà que, quan s'interpose, s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto número 74746323 02 0546 11). També pot realitzar-se la consignació mitjançant una transferència al número de compte 0030 3035 70 2989373033; caldrà indicar en la casella de selecció d'observacions el número 0706 0000 02 0546 11. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial). Aquesta és la meua sentència, que pronuncie, mane i firme».  
  
Elx, 22 de febrer de 2012.- La secretària judicial: Loreto Medina Aranda.